cyanic-selkie/wikianc huggingface dataset:
පී. ඩබ්ලිව්. විදානගමගේ
'''පී. ඩබ්ලිව්. විදානගමගේ''' (1934 පෙබරවාරි 22 – 2013 අගෝස්තු 24) යනු ශ්‍රී ලංකා ක්‍රිකට් විනිසුරුවෙකි. ඔහු 1984 සහ 1987 අතර ටෙස්ට් තරග හතරකට සහ 1982 සහ 1991 අතර එක්දින තරග 23කට සහභාගි විය
යොමු කිරීම්
ප්‍රවර්ගය:2013 මරණ ප්‍රවර්ගය:1934 උපත්
කැමරාව-රූපවල විභේදන බලය
ඩිජිටල් කැමරාවක විභේදන බලය ආලෝකය ප‍්‍රභින්න සංඥාවක් බවට පත්කරනු ලබන කැමරාවේ සංවේදකය මඟින් සීමා වෙයි (බොහෝවිට මෙය සංවේදක චිපයකි). ඒ අනුව සාම්ප‍්‍රදායික ඡායාරූප ශිල්පයේ පටල පටය වෙනුවට මෙම සංවේදක ආදේශ වී ඇත. සංවේදකය නිර්මාණයකොට ඇත්තේ ඒ මත වැදෙන මිලියන ගණනාවක් වන ප්‍රෝටෝන ගණන් කළහැකිවන ලක්‍ෂයන්ගෙනි. එනම් රූපය වඩ වඩා ආලෝකමත් වන තරමට පික්සෙල් එකකට ලැබෙන අගය විශාල වනු ඇත. රූපයක පවත්නා පික්සෙල් ගණන එහි ‘පික්සෙල් වටිනාකම’ තීරණය කරයි. උදාහරණයක් ලෙස 640 × 480 රූපයක පික්සෙල් 307,200 ක් එනම් ආසන්න වශයෙන් කිලෝ පික්සෙල් 307 ක් ඇති අතර 3872 × 2592 රූපයක පික්සෙල් 10,036,224 ක් පවතින අතර එය ආසන්න වශයෙන් මෙගා පික්සෙල් 10 කි.
බොහෝවිට පික්සෙල් ගණන පමණක් යොදාගනිමින් කැමරාවේ විභේදන බලය පිලිබඳ සඳහන් කරනු දක්නට ලැබේ. නමුත් මෙය නිවැරදි නොවේ. සංවේදකයක විභේදන බලය කෙරෙහි බලපාන වෙනත් සාධකයන්ද පවතී. සංවේදකයේ ප‍්‍රමාණය, කාචයේ ගුණාත්මකභාවය සහ පික්සෙල් සංවිධානය වී ඇති ආකාරය (උදාහරණයක් ලෙස බයර් පෙරනයක් රහිත කලූසුදු කැමරාවක වර්ණ කැමරාවකට වඩා වැඩි විභේදන බලයක් ඇත) ආදිය මින් සමහරකි. බොහෝ සංයුක්ත ඩිජිටල් කැමරාවන් අවශ්‍ය ප‍්‍රමාණයට වඩා වැඩි පික්සෙල් ප‍්‍රමාණයකින් සමන්විත වන බවට චෝදනා එල්ලවී ඇත. එවිට සංවේදක ඉතා කුඩා ඒවා වන අතර කාචයට ලබාදිය හැකි අලෝකට වඩා සංවේදකයේ විභේදන බලය විශාල වෙයි.
කොඩැක් ඩිජිටල් කැමරාවන් සඳහා ඕස්ටේ‍්‍රලියාවේ නිර්දේශිත සිල්ලර මිළ ගණන්
තාක්‍ෂණය වැඩිදියුණුවීමත් සමග ඩිජිටල් කැමරාවන්ගේ මිළ ගණන්ද පහල ගොස් ඇත. එය ‘ඩොලරයකට ගතහැකි පික්සෙල් ප‍්‍රමාණය’ ලෙස මනිනු ලබන අතර සෑම නව කැමරාවක්ම ඊට පෙර කැමරාවන් ඩොලරයකට ලබාදුන් පික්සෙල් ගණනට වඩා වැඩි පික්සෙල් ගණනක් ලබාදෙයි. මෙම ගණනය කිරීම මුවර්ගේ නීතිය ලෙසින් හැඳින්වේ.
දැනට දර්ශනානුපාතයන් කිහිපයක් පමණක් භාවිතා වන බැවින් (විශේෂයෙන්ම 4 : 3 සහ 3 : 2) පවතින සංවේදකයන්ගේ ප‍්‍රමාණයද සීමා සහිත වී ඇත. එමෙන්ම සංවේදක නිෂ්පාදකයෝද සෑම ප‍්‍රමාණයකම සංවේදක නිපදවනවා වෙනුවට ක‍්‍රමක‍්‍රමයෙන් අගය වැඩිවන සංවේදක නිස්පාදනයට පෙළැඹී සිටිති. උදාහරණයක් ලෙස 2007 වසරේදී කැනොන් කැමරාවන් විසින් යොදාගත් විශාලතම සංවේදකයන් (පික්සෙල් ගණන අනුව) වූයේ 21.1, 16.6 සහ 12.8 මෙගා පික්සෙල් සංවේදකයන්ය. පහතින් දැක්වෙන්නේ ඩිජිටල් කැමරාවන්හි වානිජ වශයෙන් භාවිතා වන සංවේදකයන් දැක්වෙන වගුවකි.
ඔස්වල්ඩ් ගොමිස්
thumb අගරදගුරු අතිඋතුම් ඔස්වල්ඩ් ගොමිස් හිමිපාණන්, කොළඹ විශ්වවිද්‍යාලයේ  වත්මන් කුලපති සහ හිටපු රෝමානු කතෝලික සභාවේ කොළඹ අගරදගුරුතුමා වන සේක.
අඩවියෙන් බැහැර පිටු
ප්‍රවර්ගය:1932 උපත් ප්‍රවර්ගය:ජීවමාන ජනයා ප්‍රවර්ගය:Sri Lankan people ප්‍රවර්ගය:සිංහල ජනයා ප්‍රවර්ගය:21st-century Roman Catholic archbishops ප්‍රවර්ගය:20th-century Roman Catholics ප්‍රවර්ගය:21st-century Roman Catholics
සර්වෝදය
ආචාර්ය ඒ.ටී. ආරියරත්න සර්වෝදය ව්‍යාපාරයේ නිර්මාතෘ වරයාය.
ආරම්භය
එක් දහස් නමසිය පනස් අට වසරේ ආචාර්ය ඒ.ටී. ආරියරත්න කොළඹ නාලන්දා විද්‍යාලයේ ගුරුවරයෙකි. එවක ඔහු නාලන්දා විද්‍යාලයයීය සමාජ සේවා සංගමයේ උප සභාපතිද විය.
එමගින් විවිධ සමාජ සේවා කටයුතු කල අතරතුර නාලන්දාවේ ජ්‍යෙෂ්ඨ සිසුන් හතලිහක් සමගින් කුරුණෑගල දිස්ති‍්‍රක්කයේ කතොළුව ගමේ ශ්‍රමදාන කඳවුරක් කිරීමෙන් සර්වෝදය උපත ලැබීය. 1960 දී මෙම සමාජ සේවයට සර්වෝදය යන නම තැබීය. එය මහත්මා ගාන්ධිතුමාගේ වචනයකි.
ආශ්‍රිත
ප්‍රවර්ගය:නාලන්දා විද්‍යාලය, කොළඹ
කැලණිය රජ මහා විහාරය
කැලණිය රජ මහා විහාරය හෝ කැලණිය පන්සල යනු ශ්‍රී ලංකාවෙහි ගම්පහ පරිපාලන දිස්ත්‍රික්කයේ කැළණි ගඟ අසබඩ කැලණිය ප්‍රදේශයේ පිහිටි බෞද්ධ විහාරස්ථානයකි. එය කොළඹට ඊසාන දෙසින් 11 km පමන දුරින් පිහිටා ඇත. මෙහි වත්මන් විහාරාධිපති (ප්‍රධාන පූජක) මහාචාර්ය කොල්ලුපිටියේ මහින්ද සංඝරක්ඛිත හිමියන්ය.
බුදුන් හා සම්බන්ධය
මණිඅක්ඛිත නා රජුන්ගේ ආරාධනයෙන් බුද්ධත්වයෙන් වසර අටක් ඇවෑමෙන් එළඹුණු වෙසක් මස පුර පසළොස්වක දින අප මහා ගෞතම බුදුන් වහන්සේ කැලණියට සපැමිණියේ ලක්බිමට වැඩි තුන්වැනි සදහම් චාරිකාවට ඓතිහාසික සටහනක් තබමිනි.
බුදුන් වහන්සේගේ මෙම විදේශ සංචාරයට පන්සියයක් මහ රහතන් වහන්සේ ද එකතු වූහ. කැලණි පුරවරයේ මණිඅක්ඛිත නාග භවනට පැමිණි බුදුන් වහන්සේ සහ පන්සියයක් මහරහතන් වහන්සේ ගෞරව බහුමානයෙන් පිළිගැනීමට මණිඅක්‍ඛිත මහ නා රජාණන් සැදී පැහැදී බලා සිටියේ පුරවරය මහත් සේ අලංකාරවත් කරමිනි.
අසලින් ගලා බසිනා සුන්දර කැලණි නදියෙන් ජලස්නානය කළ බුදුන් වහන්සේ නා විමනේ මාණික්‍ය ආසනයේ සිට සද්ධර්මය දේශනා කළ සේක. බුදුන් වහන්සේ කැලණි රාජධානියේ දී ධර්මය දේශනා කළ ස්ථානයේ දී ඒ මාණික්‍ය ආසනය නිධන් කර කුඩා ස්තූපයක් ප්‍රථමයෙන් සෑදුවේ මණිඅක්‍ඛිත නා රජතුමා විසින් බව කියැවෙයි.
ඉතිහාසය
කැලණිය එදවස මාගම රාජ්‍යයට අවනත උප රාජ්‍යයක්ව පැවැති සමයේ එහි උප රජවරයකු වශයෙන් අභිෂේක ලද්දේ කැලණිතිස්ස නම් රජතුමාය. (ක්‍රි.පූ. 02 වන සියවස) රජතුමාගේ බිසව සමඟ තම සොයුරා වූ උත්තිය කුමරු ඇති කර ගත් ප්‍රේම සම්බන්ධයට වගකිවයුතු යැයි අස්ථානයේ සැකකළ කැලණිතිස්ස නම් මහ රහතන් වහන්සේ තෙල් කටාරමක බහා ගිනි ලා ඝාතනය කිරීමේ මහා පාපයට මහ මුහුද ගොඩ ගලා වටිනා මිනිස් ජීවිත මෙන්ම හත්ගව්වක වූ ගම් නියම්ගම් කෙත්වතු ආදී දෑ සුනු විසුණු වී ගියේ ය. නිමිතිකරුවන්ගේ උපදෙස් මත ‘දේවී නම්’ තම එකම දියණිය වියරු වැටුණු මහා සමුද්‍රයට බිලිදීමට සියල්ල සූදානම් විය. 16 වැනි වියේ පසුව ‘දේවී’ කුමාරිය තම මාතෘ භූමිය මේ මහා දිය රකුසාගෙන් ගලවා ගැනීමේ ඒකායන අභිප්‍රායෙන් තම ජීවිතය පරිත්‍යාග කිරීමට මොහොතකට හෝ නොපැකිලිව ඉදිරිපත් වූවා ය. ලාංකේය බිම එක්සේසත් කරමින් සම්බුදු සසුනේ පැවැත්ම වෙනුවෙන් අනූපමේය සේවයක් කළ විශිෂ්ට රාජෝත්තමයකු වූ දුටුගැමුණු මහා නිරිඳානන්ගේ උදාරතර මව වීමට තරම් භාග්‍ය ලද්දේ මේ වීර දියණිය ය. පසුව විහාර මහා දේවිය නමින් ප්‍රසිද්ධ වූයේ ඇයයි. එදා මේ දේවියගේ මහා පරිත්‍යාගය නිසා මේ බිම සාගර මහා සෝදා පාළුවෙන් වැලකිණි. අද අපට ඉතා ශෝචනීය අමිහිරි අත්දැකීමක් එක්කළ ‘සුනාමි’ ව්‍යසනය මෙන් වූ සාගරය ගොඩගැලීමේ පළමු අමිහිරි අත්දැකීම මේ කැලණි මහා සුනාමිය යි. කැලණිතිස්ස රජුගෙන් පසු කැලණි රාජ්‍යය අභාවයට පත් විය. පසුව දුටුගැමුණු රාජ්‍ය සමයේ (ක්‍රි.පු. 161 – 137 ) කැලණි විහාරයේ රහතන් වහන්සේ 500 ක් පමණ වැඩ සිටි බව මහා වංශයේ කියවෙයි. ක්‍රි.ව. 227 කණිෂ්ටතිස්ස රජතුමා කැලණි විහාරයට උපෝසථාගාරයක් කරවීය. මහා පරාක්‍රමබාහු (ක්‍රි.ව. 1153 – 1186) නිශ්ශංකමල්ල රජතුමා කැලණියේ වර්ධනයට කටයුතු කළහ.
විහාරයේ පසුබෑම සහ නැගුම
කාලිංග මාඝ ආක්‍රමණයේ දී කැලණි විහාරය විනාශ විය. පෘතුගීසි, ලන්දේසි යුගවලදී මෙම කැලණි විහාරය සහමුලින් විනාශ කර දමන ලදී.
වැලිවිට ශ්‍රී සරණංකර සංඝරාජ මා හිමිපාණන්ගේ අනුශාසනා පරිදි කීර්ති ශ්‍රී රාජසිංහ රජතුමා විසින් මාපිටිගම බුද්ධරක්‍ඛිත හිමියන්ට රාජ්‍ය භාණ්ඩාගාරයෙන් මුදල් ලබා දී කැලණි විහාරය නැවත ගොඩ නංවන ලදී. ඉතා සාර්ථකව ප්‍රතිසංස්කරණයන් නිම කළ සතුටට රජතුමා බුද්ධ රක්‍ඛිත හිමියන්ට තඹ සන්නසකින් කැලණි විහාරය පවරා දුන්නේ ය.
1779 වසරේ කැලණි වෙහෙර සෙල්ලිපියෙන් ඒ බව සනාථ වේ. කෝට්ටේ රාජ්‍ය සමයේ දී ධර්ම පරාක්‍රමබාහු රජු විසින් ක්‍රි.ව. 1509 දී පිහිටුවන ලද කල්‍යාණී ශිලා ලිපිය පසු කලෙක පෘතුගීසීන් විසින් කැබැලි අටකට කඩා බිඳ දැමූවද දැනට එය සකස් කර කැලණි විහාර භූමියේ සුරක්‍ෂිතව තබා ඇත.
කැලණි විහාරයේ පැරැණි බුද්ධ මන්දිරය මහනුවර යුගයේ කරවන ලද බව විශ්වාස කෙරෙයි. මෙහි ඇති සිතුවම් බු.ව. 2394 පමණ වූ මහනුවර යුගයට අයත් ය. අද දකින කැලණියේ අලුත් විහාරය ඉදිකිරීම ආරම්භ වන්නේ 1927 වර්ෂයේ ය. සෝලියස් මැන්දිස් නම් මහා කලා ශිල්පියා අඳින ලද විශිෂ්ට සිතුවම් පෙළ නිර්මාණය වන්නේ 1930 වසරේදීය.
කැලණි විහාරයේ සෑය අවසන් වරට ප්‍රතිසංස්කරණ කෙරෙන්නේ තුන්වැනි විජයබාහු රාජ්‍ය සමයේය. ධ්‍යානාගාර හැඩැති ස්තූපයේ උස අඩි 90 කි. වට ප්‍රමාණය අඩි 180 කි.
ජන ව්‍යවහාරයේ
තම දිවියේ දී එක්වරක් හෝ කැලණිය වන්දනාමාන කරගත යුතු බවට බෞද්ධ ජනහද කිඳා බැසගත් කියමනක් තිබේ. මෙම වදන කවියට ගීතයට කලාවට ද සම්බන්ධ වීමට තරම් ප්‍රබල වී ඇත. මහනුවර යුගයේ ලෝකුරු නයිදේ නමැති ජන කවියකු විසින් මෙම ප්‍රසිද්ධ වදන සහිත මෙම කවිය ලියා ඇත.
පසන් ගෞතම මුනිඳු බුදු වී සාසනේ ලොව පැවැතියේ එසම්පත් ඇති අයත් යනවා මරුව සමඟින් උරුදියේ වසන් ඇති දා කරපු පින්මයි කැටුව යන්නේ පැහැදියේ උපන් දා සිට කරපු පව් නැත වරක් වැන්දොත් කැලණියේ
පෘතුගීසි යුගය
පෘතුගීසි අධිරාජ්‍ය සමයේදී විහාරයේ ගොඩනැගිලි විනාශකර ඊට අයත් විශාල භූමි ප්‍රමාණයක් රාජසන්තක කරන ලදී.
ලන්දේසි යුගය
කෙසේ වෙතත් ලන්දේසි අධිරාජ්‍යය යටතේ පන්සලට නව ඉඩම් තෑගි ලෙස ලැබුණු බව පැවසේ. කීර්ති ශ්‍රී රාජසිංහ රජුගේ අනුග්‍රහය යටතේ විහාරය යලි ගොඩනංවන ලදී.
ඉංග්‍රීසි යුගය
විසිවන සියවස මුල බාගයේදී හෙලේනා විජේවර්ධන ළමාතැනීගේ උදවු ඇතිව විහාරය තව දුරටත් පිළිසකර කරවන ලදී.
බාහිර සබැඳුම්
ප්‍රවර්ගය:ගම්පහ දිස්ත්‍රික්කයේ බෞද්ධ සිද්ධස්ථාන‎
සරල රේඛාව
රේඛාව හෝ සරල රේඛාව යන සංකල්පය පුරාතන ගණිතඥයින් විසින් හඳුන්වාදුන්නේ සැලකිය නොහැකි තරම් කුඩා පළලක් හා ගැඹුරක් සහිත නොඇද (එනම්, වක්‍රතාවයක් නොමැති) වස්තූන් නිරූපණය කිරීමටය.
උත්තර මන්ත්‍රී මණ්ඩලය
බොහෝවිට සෙනෙට් මන්ත්‍රී මණ්ඩලයත් ලෙසින්ද හැඳින්වෙන, උත්තර මන්ත්‍රී මණ්ඩලයක් යනු, ද්විමණ්ඩල ව්‍යවස්ථාදායක මණ්ඩල දෙකෙන් එකක් වන අතර, අනෙකුත් මණ්ඩලය වන්නේ පහළ මන්ත්‍රී මණ්ඩලය වෙයි.
එක් මන්ත්‍රී මණ්ඩලයකින් පමණක් සමන්විත වන ව්‍යවස්ථාදායකයක් හැඳින්වෙන්නේ ඒක මණ්ඩල ලෙසිනි.
තිත
කුඩාම හා මූලිකම ජ්‍යාමිතික ඒකකයයි. ලක්ෂ්‍යය නමින් ද හැඳින්වේ. තිතක් යනු කිසියම් එක් තැනකි. රේඛා නොහොත් ඕනෑම ජ්‍යාමිතික හැඩතලයක් සෑදෙනුයේ තිත් රැසක් එත් වීමෙනි.
සංජිත් ද සිල්වා
මුල් දිවිය
1976 වසරේ කොළඹදී උපත ලද ඔහු නිව් යෝර්ක් යුනිවර්සිටි ටිස්ච් ස්කූල් ඔෆ් දි ආර්ට්ස්, ඒෂියා වෙතින් සිය උපාධිය සම්පූර්ණ කර ගන්නා ලදී.
වෘත්තීය දිවිය
අමෙරිකන් ඩේසි මාලානාටකයේ චන්දු යන චරිතය හරහා සිය ප්‍රථම රූපවාහිනී ආගමනය සිදුකරන ලද සිල්වා 2005 වර්ෂයේ විකාශය වූ ජොනී සීරෝ සහ ලෝ ඇන්ඩ් ඔඩර්: සපෙෂල් වික්ටිම්ස් යුනිට් යන නාට්‍ය මාලාවලටද සිය රංගනය එක් කරන ලදී. 2013 වර්ෂයේදී සිල්වා සිය පළමු සිනමා පටය වූ ටයිම් ආෆ්ටර් අධ්‍යක්ෂණය කරන ලදී.
පුද්ගලික දිවිය
බ්‍රිතාන්‍යයේ උපත ලද ඉන්දියානු රංගන ශිල්පිණියක වූ දීපා පුරෝහාහිත් සමග විවාපත් වූ සිල්වා එක් දරු පියෙකි.
SpaceX
Space Exploration Technologies Corp.(SpaceX) යනු ඇමරිකානු අභ්‍යවකාශ යානා නිෂ්පාදකයෙක්, දියත් කරන්නෙක්, සහ කැලිෆෝනියාවේ Hawthorne හි මූලස්ථානය පිහිටි චන්ද්‍රිකා සන්නිවේදන සංස්ථාවෙකි. එය අඟහරු ග්‍රහයාගේ යටත් විජිතකරණය සක්‍රීය කිරීම සඳහා අභ්‍යවකාශ ප්‍රවාහන වියදම් අඩු කිරීමේ ප්‍රකාශිත ඉලක්කය සමඟ 2002 දී Elon Musk විසින් ආරම්භ කරන ලදී. සමාගම Falcon 9, Falcon Heavy, සහ Starship දියත් කරන වාහන, රොකට් එන්ජින් කිහිපයක්, Cargo Dragonand Crew Dragon අභ්‍යවකාශ යානා, සහ Starlink සන්නිවේදන චන්ද්‍රිකා නිෂ්පාදනය කරයි.
රාජ්‍ය සභා
රාජ්‍ය සභා  හෝ  ප්‍රාන්තයන්ගේ මන්ත්‍රණ සභාව යනු  ඉන්දියානු පාර්ලිමේන්තුවෙහි උත්තර මන්ත්‍රී මණ්ඩලය වෙයි. ආණ්ඩුක්‍රම ව්‍යවස්ථාව විසින් නියම කරන පරිදී, රාජ්‍ය සභා හී සාමාජිකත්වය, උපරිම වශයෙන් මන්ත්‍රීවරුන් 250 කට සීමාවී ඇති අතර, වර්තමාන නීති ප්‍රකාර සාමාජිකත්වය 245 දෙනෙකු වෙයි. මන්ත්‍රී මණ්ඩලයෙහි බොහෝ සාමාජිකයන් ප්‍රාන්ත සහ බලප්‍රදේශ ව්‍යවස්ථාදායකයන් විසින් තනි මාරු ඡන්ද භාවිතයෙන් අනියම් වශයෙන් තෝරා පත් කරනු ලබන අතර, ජනාධිපතිවරයා විසින් 12 දෙනෙක් පත් කල හැකි වන්නේ, කලාව, සාහිත්‍යය, විද්‍යාව සහ, සමාජ සේවා වෙනුවෙන් ඔවුන්ගේ දායකත්වය සැලකිල්ලට ගනිමිනි.
විසම කල සය-වසර ධූර කාලයක් තුල සාමාජිකයෝ සේවය කරන අතර සාමාජිකයන් අතරින් තුනෙන් එකක ප්‍රමාණයක් සෑම වසර දෙකකට වරක් විශ්‍රාම යති.
ශ්‍රී ලංකාවේ ප්‍රාදේශීය ලේකම් කොට්ඨාස
ප්‍රාදේශීය ලේකම් කොට්ඨාස යනු ශ්‍රී ලංකාවේ පරිපාලන ඒකක වර්ගයකි. ශ්‍රී ලංකාවේ දිස්ත්‍රික්ක එහි උප පරිපාලන ඒකකය ලෙස ප්‍රාදේශීය ලේකම් කොට්ඨාස වලට බේදා ඇත. ශ්‍රී ලංකාවේ අතීතයේ පැවති පරිපාලන ඒකකවු කෝරළේ, රට යන අතීත පරිපාලන ඒකක වර්ථමාන ප්‍රාදේශීය ලේකම් කොට්ඨාසවලට පදනම වි ඇත.
ප්‍රාදේශීය ලේකම් කොට්ඨාස, දිස්ත්‍රික්ක අනුව පහතින් දක්වා ඇත:
බාහිර සබැදි
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස
ප්‍රවෘත්ති - ගුවන් විදුලි ප්‍රවෘත්ති විකාශනය
ගුවන් විදුලි ප්‍රවෘත්ති රූපවාහනි ප්‍රවෘත්ති  වලට සමාන වන අතර එකම වෙනස එය ගුවන් විදුලියකින් ප්‍රචාරණය වීම පමණ එය දෘශ්‍ය අංශයට වඩා  ශ්‍රව්‍ය පිළිබදව සැලකෙන්නේ යොමු කරයි. වාර්තා කරුවන් ශබ්ද පටිගත කරන අතර ඒවා ගුවන් විදුලය හරහා ප්‍රචාරය කරයි. රූපවාහිනියට වඩා සිඝ්‍රයෙන් ගුවන් විදුලයේ පුවත් අලුත් වේ. සාමාන්‍යෙන් පැයකට වරක් හෝ දේවරක්.
බොහෝ ගුවන් විදුල විකාශන වල ප්‍රවෘත්ති විකාශනයට මිනිත්තු 0-06 දක්වා දිවෙයි. සමහර විකාශන මුළු මිනිත්තු හයම තමන් නිපදවා ගන්නා අතර සමහරුන් ජාලාත්මක විකාශකන් අරභා මිනිත්තු දෙකක හෝ තුනක දේශිය ප්‍රවෘත්ති ප්‍රකාශයක් සිදු කරයි. බොහෝ විට වෙළද දැන්වීම් සහ කාලගුණය සදහාද මෙයන් යම් කලායක් භාවිතා වේ. විශාල නගරවල නම් වාහන තද බදය පිළිබඳව වාර්තාද ඇතුලත්ව ඇත. සමහර විකාශනයන් කාර්ය බහුල පැය වලදී පමණක් වාහන තද බදය වාර්තා කරන අතර තවත් සමහරු දවස පුරා වාර්තා කරයි.
යාන්ත්න‍රණය
යාන්ත්න‍රණය
රූපය ග්ේ‍රහනය කරගැනීම
19 වන සියවසේ චිත්න‍රාගාර කැමරාවක්
සාම්ප්න‍රදායික කැමරා ආලෝකය, පටල පටය හෝ ඡායාරූප තහඩුව මතට මතට ලබාගනීම සිදුකරන ලදී. වීඩියෝ හෝ ඩිජිටල් කැමරාවන් ඉලෙක්ට්‍රොනික මධ්‍ය උපයෝගී කරගනිමින් CCD හෝ CMOS  සංවේදක යොදාගෙන ලබගනු ලබන රූප පසු අවස්ථාවක නැවත ධාවනය කිරීම සඳහා හෝ මුද්‍රණය කිරීම සඳහා කැමරාව තුල ඇති ටේප් පටයක හෝ පරිගණක මතකයේ හෝ තැම්පත් කරනු ලබයි.
රූප මාලාවක් එක දිගට ග්ය‍රහනය කරගැනීමේ හැකියාව ඇති කැමරා චිත්න‍රපට කැමරා හෙවත් සිනේ කැමරා නමින් හැඳින්වේ. තනි රූපයක් ග්ම‍රහනය කරගැනීම සඳහා නිර්මාණය කළ කැමරාවන් තනි කැමරාවන් හෙවත් නිශ්චල කැමරාවන් ලෙසින් හැඳින්වේ. කෙසේ නමුත් මෙම දෙබෙදුම අතිපිහිත වන අවස්ථාවන්ද දැකගත හැක. විශේෂ ද්‍රෘෂ්‍ය ප්ත‍රයෝග සිදු කිරීම සඳහා චලනය වන රූප ග්ඳ‍රහනය කරගැනීමට නිශ්චල කැමරාවන් බොහෝවිට යොදාගනු ලබන අතර නවීන ඩිජිටල් කැමරා අවශ්‍ය විටෙක චලන රූප පටිගත කිරීමේ පහසුව සහ නිශ්චල ඡායාරූප ගැනීමේ පහසුකම යන දෙකම සහිතව නිපදවා ඇත. වීඩියෝ කැමරාව සිනමා කැමරා කාණ්ඩයට අයත්වන අතර එහිදී රූප ග්ප‍රහනය කරගනු ලබන්නේ ඉලෙක්ට්‍රොනිකවය (ප්ට‍රතිසම හෝ ඩිජිටල් තාක්‍ෂණය උපයෝගී කරගනිමින්).
ස්ටීරියෝ කැමරාව මගින් ‘ති්න‍රමාන’ ස්වරූපයේ ඡායාරූප ලබාගත හැක. මෙහිදී ඡායාරූප දෙකක් ලබාගෙන රූපයේ මිත්‍යාමිතික ගැඹුරක් නිර්මාණය වන පරිද්දෙන් ඒ දෙක එක් කරනු ලැබේ. මෙම ති්ය‍රමාණ මුද්‍රණ හෝ ස්ලයිඩ නිර්මාණය කිරීම සඳහා යොදාගනු ලබන ස්ටීරියෝ කැමරාවන්හි දෙපැත්තේ කාච දෙකක් ඇත. කවාකාර දර්ශන පථයක් අන්තර්ගත මුද්‍රණ සඳහා ඡායාරූප ගැනීමට යොදාගනු ලබන ස්ටීරියෝ කැමරාවල සමහරවිට කාච 3- 4- 5 ක් හෝ ඊට වඩා පවා පැවතිය හැක. සමහර චිත්ර‍රපට කැමරාවල දිනය මුද්‍රණය කිරීමේ පහසුකම් ඇති අතර එහිදී ඍණ පටය මත දිනය මුද්‍රණය වේ.
නාභිගත කිරීම
ස්වයංකී් ‍රය නාභිගත කිරීමේ පහසුකම සහිත කැමරාවන්ට විෂය වස්තුව විවිධාකාරයෙන් ග්ව‍රහනය කරගත හැක. මෙහිදී කැඩපතෙහි ඇති පුද්ගල රූපය වෙත නාභිගතවී ඇත.
ඡායාරූප ගැනීම සඳහා යොදාගනු ලබන කාචයන්ගේ ප්ි‍රකාශ ගුණය අනුව කැමරාවේ සිට කිසියම් දුර පරාසයක් තුල පවත්නා වස්තූන් පමණක් පැහැදිලිව ප්ණ‍රතිනිර්මාණය වෙයි. මෙම පරාසය සීරුමාරු කිරීමේ කි්ා‍රයාවලිය නාභිගත කිරීම ලෙසින් හැඳින්වේ. වඩාත් නිවැරදි ලෙස කැමරාවක් නාභිගත කළහැකි ආකාරයන් කිහිපයක්ම ඇත. සරළතම කැමරාවන් සතුව ඇත්තේ ස්ථිර ලෙස නාභිගත කළ පුළුල් කෝණ කාචයකි. කිසිදුම් දුර ප්ු‍රමාණයක් තුල (සාමාන්‍යයෙන් මීටර් 3 ක එනම් අඩි 10 ක පමණ සිට අනන්තය දක්වා) පවත්නා සියලූම වස්තූන් පැහැදිලිව මෙමඟින් සැලකිය යුතු මට්ටමකින් නාභිගත කරනු ලබයි. ස්ථිර නාභිගත කිරීමක් සහිත කැමරාවන් සාමාන්‍යයෙන් මිළ අඩු ඒවා වෙයි. එමෙන්ම සීමාසහිත පරාසයක තමන්ට අවශ්‍ය පරිදි නාභිගත කරගැනීමේ පහසුකම් සහිතවද කැමරා නිර්මාණය කරනු ලබයි. එකී පරාසය කැමරාවේ බඳේ සටහන්ව ඇත. කැමරාව භාවිතා කරන්නා කැමරාවේ සිට වස්තුවට ඇති දුර අනුමාන කොට ඒ අනුව නාභිගත කිරීම සිදුකරනු ලබයි. සමහර කැමරාවන්හි මෙය රූප මඟින්ද දක්වා ඇත (හිස සහ උරහිස්, සිටගෙන සිටින දෙදෙනක්, ගසක්, කඳු).
අනාවරනය පාලනය කිරීම
විවරයේ ප්ල‍රමාණය සහ පවත්නා ආලෝක තීව්ස‍රතාවය විසින් අදාල කාලය තුල කැමරාව තුලට ඇතුලූවන ආලෝක ප්ර‍රමාණය තීරණය කරනු ලබයි. ද්වාරය විසින් ආලෝකයට පටල පටය නිරාවරණය කර තබන කාලය තීරණය කරයි. වැඩි අනාවරනයක් සහ වේගවත් ද්වාර වේගයක් යෙදීමෙන් ලැබෙන ප්න‍රතිඵලයට සමාන ප්ෝ‍රතිඵලයක් කුඩා අනාවරනයක් සහ අඩු ද්වාර වේගයක් යෙදීමෙන් ලබාගත හැක.
භූමි ප්‍රමාණය අනුව දූපත් ලැයිස්තුව
මෙම භූමි ප්‍රමාණය අනුව දූපත් ලැයිස්තුවට 2,500 km2 ට වඩා වැඩි ලෝකයේ සියලුම දූපත් සහ 1000 km2 ට වැඩි තවත් දූපත් කිහිපයක් ඇතුළත් වේ. සංසන්දනය කිරීම සඳහා මහාද්වීප ද පෙන්වා ඇත.
මහද්වීපික ප්‍රධාන භූමි
බොහෝ මහද්වීපික භූමි ප්‍රදේශ සාමාන්‍යයෙන් ජලයෙන් වටවී තිබියදීත් දූපත් ලෙස අර්ථ දක්වා නැත. කෙසේ වෙතත්, මහාද්වීපයේ අර්ථ දැක්වීම භූගෝල විද්‍යාඥයින් අතර වෙනස් වන නිසා ඕස්ට්‍රේලියාව සමහර විට මහාද්වීපයකට වඩා දූපතක් ලෙස අර්ථ දැක්වේ. එසේ වුවද, මෙම ලැයිස්තුවේ අරමුණු සඳහා ඕස්ට්‍රේලියාව සහ අනෙකුත් මහාද්වීප සංසන්දනය කිරීම සඳහා මහාද්වීපික භූමි වශයෙන් ලැයිස්තුගත කර ඇත. සංඛ්‍යා දළ වශයෙන් වන අතර ඒවා මහාද්වීපික ප්‍රධාන භූමි හතර සඳහා පමණි. මිනිසා විසින් සාදන ලද සූවස් සහ පැනමා ඇළ මාර්ග නොසලකා හරිනු ලැබේ.
1000 – විශාලත්වයකින් යුතු දූපත්
This section of the list might not be complete, but covers almost all of the islands in the world over 1,000 km2. The area of some Antarctic islands is uncertain.
භාහිර සබැඳි
Islands *
ඈන් රණසිංහ
ඈන් රණසිංහ 1925 ඔක්තෝබර් 2 වන දින ඇනිලීස් කර්ට්ස් නමින් ජර්මනියේ එසන් හිදී උපත ලැබුවාය. ඇය ශී‍්‍ර ලංකාවේ ජීවත්වන ජාත්‍යන්තර කීර්තියටපත් කිවිඳියකි. නාසි ජර්මනියෙන් එංගලන්තයට පලා ආ ඇය ශී‍්‍ර ලංකීය මහාචාර්යවරයකු සමග විවාහ වූ අතර 1956 දී ශී‍්‍ර ලාංකික පුරවැසිභාවය ලබාගත්තාය. ඇගේ පළමු කාව්‍ය සංග‍්‍රහය වු The Sun That Sucks The Earth to Dry 1971 දී ප‍්‍රකාශයට පත්විය. ඇගේ රචනාවන් වැඩි ප‍්‍රමාණයන් කවි වූ නමුත් ඇය විසින් කෙටිකථාද ලියා පළකොට ඇත. ඇගේ කෘති ගුවන් විදුලිය ඔස්සේ විකාශය වී ඇති අතර රටවල් දාහතක භාෂෘවන් නවයකට පරිවර්තනය වී ඇත.
ප්‍රවෘත්ති - ප්‍රවෘත්ති විකාශනය.
සාමාන්‍යෙන් රූපවාහිනි නාලිකාවල දිනකට තුන - හතර වරක් ප්‍රවෘත්ති විකාශනනය වේ. උදෑසන 5-6 මධ්‍යනය ,සවස 5-6 සහ රාත්‍රී 10- 11 ලෙසය. බොහෝ ආයතන සිය ප්‍රවෘත්ති විකාශනය සදහා ආකර්ශනිය නම් යොදා ගනි. උදාහරණ ගුඩ්මෝනින්...... ,ලියවු ඇට් එයට්,මෙහි අරමුණ වන්නේ එක් ආයතනයක් තවත් ආයතනයකින් වෙන් කර හදුනා ගැනිමයටය. විශේෂයෙන් ප්‍රේක්ෂක සංඛ්‍යාව මැනිමේ සමීක්ෂණ වලද දී ප්‍රේක්ෂකයාට නාලිකාවේ නම අමතක වුවද ප්‍රවෘත්ති ප්‍රේක්ෂකයාගේ නම මතක තබාගත හැකිය.
ගුවන් විදුලි නාලිකා සෑම පැයකට වරක් මිනිත්තුවක පමණ ප්‍රවෘත්ති විකාශනය කරයි. පුරා ප්‍රවෘත්ති විකාශය කරයි. ඒ. ජනපදනයේ CNN හෝ ඒ. රාජදානියේ BBC වැනි නොලිකා ප්‍රවෘත්ති විකාශනය කරයි. අන්තර්ජාල පුවත් වාර්තාද දවස පුරා අලුත් වේ.
ප්‍රවෘත්ති ඉදිරිපත් කරන්නන් බොහෝ පුවත් “ පාර්සල් සොරූපයක් ගිනි’. ඒවා මිනත්තු 1 - 5 අත් අතර බොහෝ  කාලයක් සදහා කලින් පටිගත කර ඇත. සම්මුක සාකච්චා,ඡායාරූප සහ වෙනත් කොටස් එක් කර සංස්කරනය කල ඇත. එම කොටස වල සම්බන්ධයෙන් පැහැදිලි කිරීම සදහා කටහඩ යොදාගණි.
සමහර සද්ධීන සජීවී ව වාර්තා කෙරේ. අදාල ස්ථානයේ සිටින වාර්තා කරුවෙකු හෝ ප්‍රවෘත්ති ඉදිරිපත් කරන්නා සිදු කරනු ලබන සම්මුක සාකච්දාවක් හා සජීවී රූප රාමුවක් වශයෙන් මෙය ඉදිරිපත් කල හැක. ශබ්ද සහ රූප රූපවාහනි ආයතනයට ෙක්බල් හරහා එවනු ලැබේ. සජීවීව මාධ්‍ය කරනය දැන්වර්ධනය වී ඇති අතර එම නිසා සිය ලිවීමේ හෝ වාර්තා කරනයේ හැකියාව මෙන්ම කැමරාවට මුහුනදීමේ හැකියාවද මාධ්‍ය වේදීන්ට වැදගත්වේ.
රූපවාහනි පුවත් වැඩ සටහන් නෂ්පාදනය කරුවා විසින් සකස් ෙකරන අතර කුමක් ඇතුලු කර යුතුද,නැතිද කුමන කාලයක් සදහාද යන්න මෙන්ම,සද්ධි ඉදිරිපත් කල යුතු අනුපලිවෙලද ඔවුන් තිරණය කරයි.
සද්ධින් රැස් කිරීම සදහාම වෙනස් පුවත් සංස්කරනවලයෙකු පත් කෙරේ.
කාර්මික අධ්‍යක්ෂක සහ පසුතල අධ්‍යක්ෂකගේ මෙන්ම කාර්යමණ්ඩලයේ සහය ඇතිව අධ්‍යශක වරයා ප්‍රවෘත්ති වැඩ සැටහන් අධ්‍යනනය කරයි. බොහෝ වැඩසටහන සජීවීය.
සමාජ වෙළඳ පොළ ආර්ථිකය
රයින් ධනවාදය ලෙසද හැඳින්වෙන   (SOME; ජර්මානු: soziale Marktwirtschaft) යනු වෙළඳපල තුළ සාධාරණ තරඟයක් සහ සුභසාධන රාජ්‍යයක් යන දෙකම ඇති කරන සමාජ ප්‍රතිපත්ති සමඟ නිදහස් වෙළඳපොල ධනවාදී ආර්ථික ක්‍රමයක් ඒකාබද්ධ කරන සමාජ ආර්ථික ආකෘතියකි. [1] එය සමහර විට සම්බන්ධීකරණ වෙළඳපොල ආර්ථිකයක් ලෙස වර්ගීකරණය කර ඇත. 1949 දී චාන්සලර් කොන්රාඩ් ඇඩිනෝවර් යටතේ ක්‍රිස්තියානි ප්‍රජාතන්ත්‍රවාදී සංගමය (සීඩීයූ) විසින් සමාජ වෙළඳපොළ ආර්ථිකය බටහිර ජර්මනියේ ප්‍රවර්ධනය කර ක්‍රියාත්මක කරන ලදී. [3] එහි මූලාරම්භය අන්තර්වාර ෆ්‍රයිබර්ග් ආර්ථික චින්තනයෙන් සොයාගත හැකිය.
සමාජ වෙලඳපොල ආර්ථිකය සැලසුම් කර ඇත්තේ ලයිසෙස් ෆෙයාර් ආර්ථික ලිබරල්වාදය සහ සමාජවාදී ආර්ථික විද්‍යාව අතර තුන්වන ක්‍රමයක් ලෙස ය. එය ප්‍රබල ලෙස දේවානුභාවයෙන් ආධුනික ලිබරල්වාදය, [4] සමාජ ප්‍රජාතන්ත්‍රවාදී ප්‍රතිසංස්කරණවාදය සහ ක්‍රිස්තියානි ප්‍රජාතන්ත්‍රවාදයේ දේශපාලන දෘෂ්ටිවාදය හෝ වඩාත් සාමාන්‍යයෙන් ක්‍රිස්තියානි ආචාර ධර්ම සම්ප්‍රදායෙන් ආභාෂය ලැබීය. [5] [5] සමාජ වෙලඳපොල ආර්ථිකය නිෂ්පාදනය, ශ්‍රම බලකාය හෝ විකුණුම් සැලසුම් කිරීමට හා මග පෙන්වීමට දරන උත්සාහයන්ගෙන් වැළකී සිටියද, එය පුළුල් ආර්ථික ප්‍රතිපත්තියක කාබනික මාධ්‍යයන් හරහා ආර්ථිකයට බලපෑම් කිරීමට සැලසුම් සහගත උත්සාහයන්ට සහාය වන අතර වෙළඳපල අධ්‍යයනවලට නම්‍යශීලී ලෙස අනුගත වේ. මුදල්, ණය, වෙළඳ, බදු, රේගුව, ආයෝජන සහ සමාජ ප්‍රතිපත්ති මෙන්ම වෙනත් ක්‍රියාමාර්ග ඒකාබද්ධ කරමින් මෙම වර්ගයේ ආර්ථික ප්‍රතිපත්තියේ අරමුණ සමස්ත ජනගහනයේ සුභසාධනය හා අවශ්‍යතා සපුරාලන ආර්ථිකයක් නිර්මාණය කිරීම තුළින් එහි අවසාන ඉලක්කය සපුරා ගැනීමයි. ]
"සමාජ" කොටස බොහෝ විට සමාජවාදය හා ප්‍රජාතන්ත්‍රවාදී සමාජවාදය සමඟ වැරදි ලෙස ව්‍යාකූල වී ඇති අතර, දෙවැන්න විසින් දේවානුභාවයෙන් වුවද, සමාජ වෙළඳපල ප්‍රවේශය පුද්ගලික දේපළ හා වෙළඳපල වෙනුවට සමාජ අයිතිය සහ ආර්ථික සැලසුම්කරණය පිළිබඳ සමාජවාදී අදහස් ප්‍රතික්ෂේප කරයි. ආකෘතියට “සමාජ” අංගය යන්නෙන් අදහස් කරන්නේ මහලු විය, ආබාධිතභාවය හෝ විරැකියාව හේතුවෙන් නිදහස් වෙළඳපොල ශ්‍රම බලකායට ඇතුළු වීමට නොහැකි අයට සමාන අවස්ථා සහ ආරක්ෂාව සැපයීමට සහාය වීමයි. [7]
සමහර කතුවරුන් "සමාජ ධනවාදය" යන යෙදුම භාවිතා කරන්නේ දළ වශයෙන් සමාජ වෙළඳපොල ආර්ථිකයට සමාන අර්ථයක් ඇතිවය. [8] [9] [10] එය ධනවාදයේ ඇන්ග්ලෝ සැක්සන් ආකෘතියට සාපේක්ෂව වෙනස් වන විට එය "රයින් ධනවාදය" ලෙසද හැඳින්වේ. [11] [12] [13] [14] සමහර කතුවරුන් රයින් ධනවාදය සමාජ ප්‍රජාතන්ත්‍රවාදය සමඟ ඇන්ග්ලෝ-ඇමරිකානු ආකෘතියේ සාර්ථක සංශ්ලේෂණයක් ලෙස විස්තර කරති. ජර්මානු ආකෘතිය වෙනත් ආර්ථික ආකෘතීන් හා සසඳන විට ඒවායින් සමහරක් "තුන්වන ක්‍රම" හෝ ටෝනි බ්ලෙයාර්ගේ තුන්වන මාර්ගය, ප්‍රංශ ඩිරිගිස්මේ, ලන්දේසි පෝල්ඩර් ආකෘතිය, නෝර්ඩික් ආකෘතිය, ජපාන ආයතනික ඇතුළු ධනවාදයේ කලාපීය ආකාර ලෙස ද විස්තර කෙරේ. ධනවාදය සහ සමකාලීන චීන ආකෘතිය. [16] 2012 සංසන්දනාත්මක දේශපාලනික පෙළපොතක් "කොන්සර්වේටිව්-සංගතවාදී සුභසාධන රාජ්‍යය" (ජර්මානු සමාජ වෙළඳපොල ආර්ථිකයෙන් පැන නගින) සහ "කම්කරු නායකත්වයෙන් යුත් සමාජ ප්‍රජාතන්ත්‍රවාදී සුභසාධන රාජ්‍යය" අතර වෙනස හඳුනා ගනී. එතැන් සිට ආකෘතියේ සංකල්පය මානව සමාජයේ සමාජ වගකීම සැලකිල්ලට ගැනීම පමණක් නොව ස්වාභාවික සම්පත් තිරසාර ලෙස භාවිතා කිරීම සහ ආරක්ෂා කිරීම ලෙස පාරිසරික සමාජ වෙළඳපොල ආර්ථිකයක් පිළිබඳ අදහස දක්වා පුළුල් කර ඇත.
ආකෘතිය
සමාජ වෙළඳපල ආර්ථිකය සමාජවාදය හා ධනවාදය අතර මැද මාවතක් අත්කර ගනියි.(උදා- මිශ්‍ර ආර්ථිකය ) ඉහළ ආර්ථික වර්ධන ප්‍රතිශතයක් සහ පහළ උද්ධමනයක්, පහළ විරැකියා මට්ටමක් ,හොඳින් වැඩ කළ හැකි තත්වයන් , සමාජ සුභසාධනයන් සහ මහජන සේවාවන් අතර තුලනයයක් රඳවා ගැනීම කෙරෙහි සමාජ වෙළඳපල ආර්ථිකය යොමු වී ඇත. මෙහිදී රාජ්‍ය මැදිහත් වීම ප්‍රයෝජනයට ගනී.
මූලික වශයෙන් නිදහස් වෙළඳපලට ගරු කරමින් සැලසුම් ගත ආර්ථිකයටත් නිර්බාධ ක්‍රමයේ ධනවාදයටත් යන දෙකටම සමාජ වෙළඳපල ආර්ථිකය විරුද්ධ වෙයි. නිදහස් වෙළඳපල ආර්ථිකය නිර්මිතියක් වීමට අවශ්‍ය නැති වුවද එහි ස්වභාවය තුළම එය සමාජීය වන බව එර්හාඩ් වරක් ෆෙඩ්රික් හෙයික් ට පැවසීය.
සමාජ වෙළඳපොළ ආර්ථිකයක සෑමවිට සාමුහික කේවල් කිරීම ජාතික මට්ටමින් සිදුවේ. එක් සමාගමක් සහ එක් වෘත්තීය සංගමයක් අතර නොව ජාතික රැකියා යෝජකයින් සංවිධාන ගත ජාතික වෘත්තීය සංගම් අතර මෙම කේවල් කිරීම සිදුවේ.
Soziale Marktwirtschaft සංකල්පය මුල සිටම පෝෂණය කිරීමට දායක වූ ෆාන්ස් ඩපෙන්හෙයිඩර් ,වෝල්ටර් ඉයුකන් විල්හෙල්ම් රොප්කේ ,ෆ්න්ස් බෝහම්, සහ ඇල්ෆඩ් මුලර් ආර්මැක් යන අය සමාජ වෙළඳපොල ආර්ථික සංකල්පය වර්ධනය කිරීමේ වැදගත් චරිතයන්ය.
ඉතිහාසය
දකුණු යුරෝපීය රාජ්‍යයන් මහා පරිමාණ මහජන සේවාවන් ඉහළ වැටුප් වර්ධක ,අගයන් සහ පහළ රැකියා වියුක්තිය අඩු උද්ධමනය කුඩා ජාතික ණය ප්‍රමාණයන් පහළ පොදු වියදම් සහ වෙනත් ආර්ථික සෞඛ්‍ය ප්‍රතිපත්තීන්වලට වඩා කැමැත්තක් දැක්වීය.
1989 නොවැම්බර් 09 බර්ලින් තාප්පය බිඳවැටීමෙන් පසු බොහෝ මධ්‍යම දකුණු පාර්ෂවයන් ක්‍රමයෙන් නව ලිබරල්වාදී අන්ත ධනවාදී ආර්ථික ප්‍රතිපත්තීන් වෙත තල්ලු විය. මධ්‍යම වමේද සැලකිය යුතු ප්‍රමාණයක් එවැනි මගක් ගන්නා ලදී. මෙය තෙවන මාර්ගයේ සංවර්ධනයයි. කෙසේවුවත් යුරෝපා සංගම් ව්‍යවස්ථාවේ යම් ආකාරයක සමාජ වෙළඳපොල ආර්ථික ලක්ෂණයන් වෙත බැඳීමක් දක්නට ඇත. (මේවන විට ප්‍රංශයේ හා නෙදර් ලන්තයේ ජනමත විචාරණයකට යොමු වන තෙක් වැට උඩ පවතී.)
ආශ්‍රිත
http://en.wikipedia.org/wiki/Social_market_economy
ජැකලීන් ෆර්නැන්ඩස්
ශ්‍රී ලාංකික පියෙකුට හා මැලේසියානු ජාතික මවකට දාව ඇය කොළඹ දී උපත ලැබුවාය. නමුත් ඇය හැදී වැඩෙන්නේ බහරේන් තුලයි. 2009 දී ඉන්දියානු චිත්‍රපටයක් වූ ඇලඩින් හා 2010 තිරගත වූ ජානේ කහාන් සේ ආයා හේ චිත්‍රපට වල ඇය රංගනයේ යෙදුනාය. එම චිත්‍රපට දෙකම සාමාන්‍ය ජනප්‍රියත්වයකට පමණක් ලක් විය. නමුත් 2011 දී මර්ඩර් 2 චිත්‍රපටයේ ඇය ඉදිරිපත් කල විශිෂ්ඨ රංගනය නිසා, බොලිවුඩය තුල ඇය විශේෂ කතා බහකට ලක් වූවාය. ඉන්පසුව 2012 දී තිරගත වූ හවුස් ෆුල් 2 චිත්‍රපටයේ සහ 2013 දී තිරගත වූ රේස් 2 චිත්‍රපටයේද ප්‍රධාන නිලිය ලෙස රඟ පාමින් ඇය බොලිවුඩ් සිනමාවේ අනෙකුත් සමකාලීන නිලියන් සමග කරට කර සිටිය හැකි ඉඩ ප්‍රස්ථාවක් තනා ගත්තාය. මීට අමතරව සමාජ ක්‍රියාකාරිනියක ලෙසත් සන්නාම තානාපතිනියක් ලෙසත් ඇය ක්‍රියා කරයි.
මුල් අවධිය
1985 ්ගෝස්තු 11 උපන් ජැක්ලින්,  මැලේසියානු මවකගේ හා ශ්‍රී ලාංකික බර්ගර් පියෙකුගේ   දියණිය වූවාය. වයස අවුරැදු 3ක් වන විට ඇය සිය පවුල සමග බහරේනයට සංක්‍රමණය වූවාය. පසුව සිය අධ්‍යාපන කටයුතු හැදෑරීමට ඔස්ට්‍රේලියාව වෙත පැමිණි ඇය එ්වා හමාර කොට පසුව නැවතත් ශ්‍රී ලංකාවට පැමිණ නිරූපිකාවක් හා රූපවාහිනී විශේෂාංග ඉදිරිපත් කරන්නියක් ලෙස කටයුතු කලාය.
2006-10: සිනමාවට පිවිසීම
2006 මාර්තුවේ, ඇය ශ්‍රී ලංකා විශ්ව රූ රැජින කිරුළ දිනා ගත්තාය. එම වසරේම ලොස් අැන්ජලිස් හි පැවැති විශ්ව රූ රැජින තරඟයේද ඇය ශ්‍රී ලංකාව නියෝජනය කලාය. පසුව 2007 වසරේදී භාතිය හා සන්තුෂ් ගේ සංගීත විඩියෝවක් සඳහාද ඇය පෙනී සිටියාය.
එතැන් පටන් ඇයට ඉන්දියාවට ගොස් නිරූපණය සම්බන්ධව හැදෑරීමට අවස්ථා හිමි වූ අතර එහිදී ඉන්දියානු බොලිවුඩ් සිනමාවටද එකතු වීමට ඇයට හැකිවිය. ශ්‍රී ලංකාවේ විකාශය වූ "ලංකා බිස්නස් රිපෝට්" නම් ව්‍යාපාරික වැඩසටහන මෙහෙයවීමටද දායක වූ ඇය "ඩේලි මිරර්" පුවත්පතටද සිය ලිපි එක්කලාය.
ජැක්ලින් ගේ පලමු බොලිවුඩ් චිත්‍රපටය වූවේ 2009 තිර ගත වූ ඇලඩින් චිත්‍රපටයයි. එහි ප්‍රධාන පිරිමි චරිතයට රිතේෂ් දේශ්මුක් පණ පොවන ලදී. ඇය එහි ඩිස්නි කුමාරිකාවක් වූ ජැස්මින් යන චරිතයක් නිරූපණය කලාය. ඇලඩින් චිත්‍රපටයේ රංගනය වෙනුවෙන් ඇයට විවිධාකාර ප්‍රතිචාර හිමිවිය. එන්ඩීටීවී රූපවාහිනිය සමග එක්වූ අනුපම චොප්රා ජැක්ලින් ඇලඩින් හි කෝඩුකාර තරුණියක් බව කියා සිටියේය. නමුත් ඊට විරුද්ධ අදහස් පල කල පිරිස් පවසා සිටියේ ජැක්ලින් සිය උත්සහය තුලින් ඇගේ බලාපොරොත්තු ඉටු කර ගනු ඇති බවයි." 2010 දී ජැක්ලින්, රිතේෂ් දෙශ්මුක් සමග ජානේ කහාන් සේ ආයා හේ චිත්‍රපටයේ පෙනී සිටියාය. ඒ වෙනුවෙන්ද ඇයට විවිධ ප්‍රතිචාර හිමි විය. 2010 දී තිරගත වූ සජිඩ් ඛාන්ගේ  හවුස් ෆුල් චිත්‍රපටයේද ගීතයක් වෙනුවෙන් ද ජැක්ලින් සිය දායකත්වය ලබා දුන්නාය.
2011 සිට වර්ථමානය දක්වා
2011 දී ජැක්ලින්, මහේෂ් බට් ගේ මර්ඩර් 2 චිත්‍රපටයේ පෙනී සිටියාය. එහි ප්‍රධාන නළුවා වූ ඉම්රාන් හෂ්මි සමග ඇය කල සරාගී රංගනය බොහෝ දෙනා අතර පැසසුමට ලක් විය. බොලිවුඩ් සිනමාව තුල ජැක්ලින්ගේ ගමන් මග තවත් පැහැදිලි කරමින් මර්ඩර් 2 චිත්‍රපටය බ්‍ලොක් බස්ටර් තත්වයද ඉක්මවා ආදායම් ලැබීය. මර්ඩර් 2 පිළිබඳව අදහස් දැක්වූ බොහෝ දෙනා ජැක්ලින්ගේ රංගන විලාශය අගය කරමින් කතා කිරීමට අමතක නොකලහ." මර්ඩර් 2 නිකුත් වීමෙන් පසුව, එය ලැබූ සාර්ථකත්වය නිසා තවත් දැවැන්ත චිත්‍රපට සඳහා එක් වන ලෙස ජැක්ලින් හට ආරාධනා ලැබිණ. නමුත් විවිධ හේතු නිසා ඇය චරිත කීපයක් ප්‍රතික්ෂේප කරන ලදී. සරාගී චරිත වීම හේතුවෙන් රාස් 3 හා සන්ජීර් යන චිත්‍රපට ඇය ප්‍රත්ක්ෂේප කල චිත්‍රපට අතර වෙයි.  එසේම දින පිළිබඳව ඇතිවූ ගැටළුවක් හේතුවෙන් ක්‍රිෂ් 3 චිත්‍රපටයද ප්‍රතික්ෂේප කිරීමට ඇයට සිදු විය. 2011 දී ටයිම් ඔෆ් ඉන්ඩියා' සගරාව විසින් තේරෑ සරාගීම කාන්තාවන් 50 දෙනා අතුරින් #7 වන ස්ථානය ලෙස ජැක්ලින් හඳුන්වා දී තිබිණි.
2012 දී ජැක්ලින් හවුස් ෆුල් 2 චිත්‍රපටයේ අක්ෂේ කුමාර්, අසින් සහ රිෂි කපූර් සමග රංගනයේ යෙදුනාය. හවුස් ෆුල් 2 චිත්‍රපටය දල වශයෙන් ඉන්දියා රුපියල් කෝටි 186 ක ලොව පුරා ආදායම් ලැබීය. එලෙසම එහි රංගනය වෙනුවෙන්ද යහපත් ප්‍රතිචාර ඇයට හිමි විය." 2012 දී ටයිම් ඔෆ් ඉන්ඩියා' සගරාව විසින් තේරූ සරාගීම කාන්තාවන් 50 දෙනා අතුරින් #8 වන ස්ථානය දිනා ගැනීමට ජැක්ලින් සමත් වූවාය.
2013 දී තිරගත වූ රේස් 2 චිත්‍රපටයේදී ජැක්ලින් සයිෆ් අලි ඛාන්, දීපිකා පදුකොන්, අනිල් කපූර්, අමීෂා පටෙල් හා ජෝන් ඒබ්‍රහම් සමග රඟපෑවාය. ඇය විසින් එහි චරිතය හඳුන්වනු ලැබුවේ "වඩාත් දුෂ්ඨ" චරිතයක් ලෙසයි. හොලිවුඩ වාර්ථාකාරිනියක් වූ Lisa Tsering විසින් ශ්‍රී ලංකා රූ රැජින ජැක්ලින් බොලිවුඩය තුල සිය හැකියා දක්වන බව කියා සිටියාය. රේස් 2 චිත්‍රපටයද බොක්ස් ඔෆිස් වාර්ථා තබමින් තිරගත විය.
2013 ජුලි වලදී නිකුත් වූ ප්‍රබූ දේවා ගේ රාමයියා වස්ථා වයියා හී ගීතයකට ජැක්ලින් පෙනී සිටියාය.
මාධ්‍ය තුල
චිත්‍රපට රංගනයට අමතරව ජැක්ලින් සුභසාදන සංවිධාන සමගද එක්ව කටයුතු කරයි.
ජැක්ලින් ඇගේ පලමු වෙළඳ දැන්වීම රිතික් රෝෂන් සමග සෝනි එරික්සන් වෙනුවෙන් සිදු කලාය. පසුව රන්බීර් කපූර් හා සංජේ දත් සමග පෙප්සි දැන්වීමක පෙනී සිටියාය. අමීර් ඛාන් සමග Titan Watches වෙළෙඳ දැන්වීමක ද ජැක්ලින් පෙනී සිටියාය. ශ්‍රී ලංකාව තුල නෙස්ලේ හි නාමයක් වන මැගී දැන්වීමකට හා ලක්ස් දැන්වීමකටද ජැක්ලින් රැඟුවාය.
ඉන්දියානු සඟරා කීපයකම මුල් පිටු සඳහා පෙනී සිටීමට ද ජැක්ලින්ට අවස්ථාව හිමි විය. Vogue (2010 ජුනි), FHM (2013 ජනවාරි), Maxim (2011 ජුනි), Cosmopolitan (2013 මාර්තු සහ 2012 අප්‍රියෙල්), Grazia (2012 පෙබරවාරි), Elle (2012 සැප්තැම්බර්), Verve (2012 මාර්තු), Harper's Bazaar (2012 මැයි), Women's Health (2012 මැයි), L'Officiel (2012 දෙසැම්බර්) and Femina (2010 ජුලි).
සම්මාන
ෆර්නැන්ඩස් ප්‍රධාන වශයෙන් ඇයගේ සිනමා කෘති සඳහා සම්මාන රාශියක් දිනා ගෙන ඇත. හවුස්ෆුල් 2, ඉට්ස් සෙඣුඑල් ,හවුස්ෆුල් 3, මර්ඩර් 2, සහ රේස් 3.
භාහිර සබැදි
ප්‍රවර්ගය:ශ්‍රී ලාංකික නිරූපිකාවෝ ප්‍රවර්ගය:බර්ගර් ජනයා ප්‍රවර්ගය:ජීවත්වන්නෝ ප්‍රවර්ගය:2006 විශ්ව රූ රැජිණ තරගකාරියෝ ප්‍රවර්ගය:සිඩ්නි විශ්වවිද්‍යාලයේ උපාධිධරයෝ ප්‍රවර්ගය:මලයාසියානු පෙළපතක් සහිත ශ්‍රී ලාංකිකයෝ ප්‍රවර්ගය:බහරේන්හී ප්‍රවාසික ශ්‍රී ලාංකිකයෝ ප්‍රවර්ගය:හින්දි චිත්‍රපට නිළියෝ ප්‍රවර්ගය:රංගන ශිල්පීන් ප්‍රවර්ගය:1985 උපත්
විල්හෙල්ම් ගයිගර්
විල්හෙල්ම් ලුඩ්විග් ගයිගර් (1856 ජුලි 21 - 1943 සැප්‍. 02 ), ජර්මන් ජාතික ප්‍රාචීන ශාස්ත්‍රඥයෙකි. වි‍ශේෂයෙන්ම සිංහල සහ පාලි භාෂාවන් පිළිබඳව සුවිශේෂ උනන්දුවකින් කටයුතු කළ ශ්‍රී ලංකාවට ඉතා වැදගත් පඬිවරයෙකි.
ජීවිතය
ජර්මනියේ බැවේරියා ප්‍රාන්තයේ න්යුර්න්බර්ග් හිදී ක්‍රිස්තියානි ලූතර නිකායේ පුජකවරයෙකු වූ ලියොනාඩ් ගයිගර් සහ එම්මා පෞර් යුවලගේ සිවුවැනි දරුවා ලෙස උපත ලැබීය. 1861 දී න්යුර්න්බර්ග් හි මිලෑන්ක්කොන් පාඨශාලාවෙන් අධ්‍යාපනය අරඹා 1873 දී අපරදිග භාෂා පිළිබඳව හැදෑරීමට එර්ලන්ගන් (Erlangen) සරසවියට ඇතුළත් විය. 1876 දී දර්ශනවාදය පිළිබඳව ගරු සම්මාන සහිත ආචාර්ය උපාධියෙන් පිදුම් ලැබීය. 1878 එර්ලන්ගන් සරසවියේ දර්ශනවාදය පිලිබඳ ආචාර්යවරයෙක් ලෙස පත්වීම ලැබ දෙවරක්ම (1901-2 සහ 1912-3) එම සරසවියේ උපකුලපති ධූරයට පත්විය. 1881-04-09 දින මාරි ප්ලොහ්මන් (Marie Plochmann) සමග විවාහ විය. පුතුන් දෙදෙනෙක් සහ දූවරුන් තිදෙනෙකි. වැඩිමල් පුත් Hans Wilhelm Geiger (1882-1945) සුප්‍රකට ගයිගර් කවුන්ටරයේ (Geiger Counter) නිර්මාතෘවරයාය. දෙවැනි පුත් Rudolf Oscar Geiger (1894-1981) ක්ෂුද්‍ර දේශගුණික විද්‍යාවේ (microclimatology) නිර්මාතෘවරයෙකි. 1910 දී බිරිඳ මියයාමෙන් පසු 1917-04-12 දින Magdalene Grobe (1877-1960) සමග විවාහ වුවද එම විවාහයෙන් දරුවන් නොලැබීය. 1895, 1925 සහ 1931 දී වශයෙන් තෙවරක් ශ්‍රී ලංකාවට පැමිණියේය. දෙවන සහ තෙවන ලංකා ගමන් වලදී මග්දලේන් මහත්මියද සහභාගී වූ අතර ඇය ගයිගර් පඬිවරයාගේ සියලු ලේඛන කටයුතු වලට මාහැඟි දායකත්වයක් සැපයුවාය. මහාචාර්ය විල්හෙල්ම් ගයිගර් 1943 සැප්. 02 දින ජර්මනියේ මියුනික්‌ අසල නොයිබිබර්ග් හිදී මිය ගියේය.
පොත පත
එළිදක්වන ලද විවිධ කෘති සියයකට අධිකය. ඉන් කිහිපයක් නම්,
මෙතුමාගෙන් ශ්‍රී ලංකාවට සිදු වූ විශේෂ සේවාවන් කිහිපයක්
ලෝක භාෂා වර්ගීකරණයේදී සිංහල භාෂාවේ ‍‌ආර්යය අනන්‍යතාවය නිවැරදිව තහවුරු කරමින්, සිංහල භාෂාව ද්‍රවිඩ භාෂා මූලයකින් පැවතෙන්නක්ය යනුවෙන් බටහිර රටවල තිබූ සැකසංකා දුරු කළේ මෙතුමාය. එය එසේ නොවිනිනම් පසුගිය ඊලාම් අරගලයේදී භාෂාව සම්බන්ධයෙන්ද සිංහලයන් යටපත් කිරීම සඳහා උත්සාහයන් සිදුවිය හැකිව තිබුණි. ජිවිතයේ අවසන් කාලය සම්පුර්ණයෙන්ම සිංහල ශබ්දකෝෂය වෙනුවෙන්ම කැප කළේය. මහාවංශය ජර්මන් බසට සහ ඉංග්‍රීසියට පරිවර්තනය කරමින් සිංහල ඉතිහාසය ලොවට ගෙන ගියේය. ජාත්‍යන්තර වශයෙන් සිංහලයාට සහ සිංහල රටට මෙතුමා තරම් සේවයක් කළ වෙනත් කිසිදු විදේශිකයෙක් නොමැත. 1989 දී මෙතුමා වෙනුවෙන් ශ්‍රී ලංකාවේ තැපැල් මුද්දරයක් එළිදක්වන ලදී.
සිවිල් වැරදි නීතියේ වර්ගීකරණය
සිවිල් වැරදි නීතිය විධි කිහිපයකින් වර්ගීකරණය කල හැක. එවැනි එක් ක්‍රමයක් වන්නේ නොසැලකිලිමත්කම නිසා සිදුකරන සිවිල් වැරදි සහ චේතනාත්මකව සිදු කරන සිවිල් වැරදි ය. ප්‍රමුඛතම සිවිල් වරද වන්නේ නොසැලකිලිමත්කම යි. එහි දී සිදු වූ හානියට වන්දි හෝ තහනම් නියෝගයන් ලෙස පුද්ගල සහ දේපල ආරක්ෂාව මෙන්ම ආර්ථික අයිතිවාසිකම් වැනි අස්පර්ශ නෛතික අයිතීන් ආරක්ෂා කිරීමට හැකි වන පරිදි සිවිල් වැරදි නීතිය නිර්මාණය කර ඇත. වාහන අනතුරු සහ විවිධාකාරයේ අනතුරු වලින් සිදුවන තුවාල විම් ද ඊට ඇතුළත් ය.
චේතනාත්මකව සිදු කරනු ලබන සිවිල් වැරදි ඉඩමක පදිංචි වි සිටීම හෝ භාවිතය නිසා ඇති විය හැකිය. එවැනි එක් සිවිල් වරදක් ලෙස තම නි්ශ්චල දේපල පරිහරණයට අසල්වැසියාගෙන් සිදුවන බාධා වැනි යථාර්ථ ආධීනතාවයන් ඇඟවෙන පීඩා කිරීම හැඳින්විය හැකිය. අපචරණය තම ඉඩමට අවසරයකින් තොරව ඇතුල්ව පුද්ගලයන්ට විරුද්ධව නඩු පැවරීමට ඉඩ සලසයි. කෙනෙකුගේ ප්‍රසිද්ධියට සහ කීර්ති නාමයට හානි වන අයුරින් ව්‍යාජ ලෙස සිරගත කිරීම සහ අපහාස කිරීම වැනි සිවිල් වැරදි ද මීට අයත් වේ.
කම්කරු වන්දි නීති සේවකයන් විසින් තම සේවායෝජකයන් ට එරෙහිව රැකියාවේ නියැලී සිටින වේලාවේ සිදු වන අනතුරු සඳහා වන්දි ලබා ගැනීම ට පොදු නීති සම්ප්‍රදායේ සිවිල් වැරදි නීතිය යටතේ හැකි වුවත් ඊට සීමවන් පනවා ඇත.
නොසැලකිලිමත්කම
නොසැලකිලිමත්කම එක් පුද්ගලයෙකු තවත් පුද්ගලයෙකුට ගැතිව පවතින රැකබලා ගැනීමේ වගකීම කඩකිරීම මත රඳා පවතින සිවිල් වරදයි. සුප්‍රකට ඪඔනඔගහඋඑ ව. ූටඑවඑනසඔන නඩුවේ දී ඩොනාහ්‍යු මහත්මිය පොදු බීම සලකින් පානය කල බීම බෝතලයක කුණු වූ ගොළුබෙල්ලෙකු අඩංගු විය. එම නිසා ඇය රෝගී තත්වයට පත් වීම නිසා ඊට වන්දි ඉල්ලා බීම නිෂ්පාදනයා වන ස්ටීවන්සන් මහතාට විරුද්ධව නඩු පවරන ලදී. එම විනිවිද නොපෙනෙන ජින්ජර් බීම බෝතලය තුල ගොළුබෙල්ලා දෘෂ්‍යමාන නොවීය. මෙහි දී ඇයට ස්ටීවන්සන් මහතාට විරුද්ධව ගිවිසුමක කොන්දේසි කඩ කිරීමකට වන්දි ඉල්ලා සිටිය නොහැක්කේ ඇය සහ ස්ටිවන්සන් මහතා අතර ගිවිසුමක් නොමැති බැවිනි. සාමි මංත්‍රී මණ්ඩලයේ බහුතරයකගේ තීරණය වූයේ ඩොනාහ්‍යු මහත්මිය වන්දි ඉල්ලීම සාධාරණ බව ප්‍රකාශ කල ද එවැනි හිමිකමක් පවතින්නේ ඇයි යන්න සඳහා එකඟතාවක් නොවිය. කෙසේ වෙතත් මෙහි දී නොසැලකිලිමත්භාවය තිබීම සඳහා අවශ්‍යය සාධකයන් හඳුනා ගන්නා ලදී.
•එම වගකීම කඩ කිරීම
•එය නීතියට අනුව සිදිධියට ඉතා ආසන්නතම එකක්ක විම
•එම කඩ කිරීම නිසා හානියක් සිදු වීම.
අපහාස කිරීම
අපහාස කිරීම යනු කෙනෙකුගේ කීර්තියට හානි වන අයුරින් ක්‍රියා කිරීමයි. මෙය වාචික අපහාසය සහ ලිඛිත අපහාසය ලෙස බෙදා දැක්විය හැකිය. වාචික අපහාසය කියන ලද අපහාසයන් වන අතර ලිඛිත අපහාසය යනු මුද්‍රිත මාධ්‍යය හරහා (විකාශන මාධ්‍යය) අපහාසයට ලක් කිරීමයි. මේ දෙආකාරයේම සමාන ලක්ෂණ දක්නට ඇත. කෙනෙකු ට අපහාස කිරීමට නම්,
1) කිසියම් කරුණක් සම්බන්ධයෙන් තරයේ ප්‍රකාශයක් සිදු කර තිබිය යුතුය.
2) එහි සත්‍යතාව පිලිගත් සාක්ෂි ඉදිරිපත් කල නොහැකි විය යුතුය. කෙසේ වෙතත් අපහාස නීතිය අදහස් ප්‍රකාභ කිරීමට බාධා නොකරයි.
චේතනාත්මක සිවිල් වැරදි
චේතනාත්මක සිවිල් වැරදි යනු සෑහෙන තරම් දුරකට පෙනෙන ආකාරයකට යමෙකු හට හානියක් සිදු විය හැකි චේතනාහ්මක ක්‍රියාවකි. චේතනාත්මක සිවිල් වැරදි තවදුරටත් පුද්ගලයෙකුට එරෙහිව පහර දීම, අනඩ්තේට්ටම් කිරීම, ව්‍යාජ සිර ගත කිරීම, හිතාමතාම සිදු කරන මානසික ආපදාවන් සහ වංචාවන් ලෙස උපඛාණ්ඩ වලට බෙදා දැක්විය හැකිය. දේපළ සම්බන්ධ සිවිල් වැරදි වන්නේ හිමිකරුගේ දේපල අයිතිවාසිකම් වලට සිතාමතාම බාධා කිරීම යි. ඊට ඉඩමකට අවසරයකින් තොරව ඇතුළු වීම, නිභ්චල දේපල අපචරණය සහ විකෘති කිරීම ඇතුළත් වේ.
පරිගණක වර්ගීකරණය
ව්‍යාපෘතිය-_සිතුම් පබෝධ 12-B tech
පටුන
1.  පරිගණක ඉතිහාසය
2.  1600-1900 දක්වා.
3.  1900-1945
4.  1946-1960
5.  ට්‍රාන්සිස්ටර් යුගය(Transistor)
6.  මයික්‍රෝකම්පියුටර් යුගය(Microcomputer)
7.  පරිගණක යුගයන්(Computer Generations)
8.  පළමු යුගයේ පරිගණක (First Generation Computers) (1940-1956) - රික්ත නල
9.  දෙවන යුගයේ පරිගණක (Second Generation)(1956-1963) Transistors
10. තුන්වන යුගයේ පරිගණක (Third Generation)(1964-1971) Integrated Circuits
12. පස්වන යුගයේ පරිගණක 5th Generation(Present - Beyond ) Artificial Intelligence
පළමු යුගයේ පරිගණක (First Generation Computers) (1940-1956) - රික්ත නල
පලමු යුගයේ පරිගණක සදහා රික්ත නල යොදා ගන්නා ලදි මතකය (Memory) සදහා චුම්බක බෙර යොදා ගන්නා ලදි. මෙය ඉතා විශාල වු අතර එක කාමරයක ඉඩකඩ ගන්නාලදි, විද්‍යුත් පරි බෝජනය ඉතා ඉහල විය. එමනිසා ඉතා ඉහල මුදලක් විදුලිය සදහා වැයවිය. ඉතා විශාල තාප ප්‍රමානයක් පිටකරණ ලදි Program කිරීම සදහා machine Language බාවිත කරණ ලදි. එක් වරකට එක ගැටළුවක් පමණක් විසදීමේ හැකියාව තිබිනි. දත්ත ඇතුලත් කිරීමට Punch Cards හා Tape භාවිතා කරණ ලදි. මෙහි ප්‍රතිදානය (Output) මුදිත මාද්‍යයෙන් ලාබාදෙන ලදි. (Printouts). 1945 දී වොන් නියුමාන් විසින් පරිගනක සන්දහා නව සන්කල්පයක් හදුන්ව දෙන ලදි.එහි මූලික අදහස වූයේ පරිගනකයේ බව්තික වෙනස්කම් සිදු නොකොට තම්පත් කරනු ලබන වඩසටහන් ආශ්‍රයෙන් විවිද කාර්යන් කරගත හකිය යන්නය්.අප භවිතා කරන පරිගනක වලද භාවිත වන්නේ මොහු හදුන්වා දුන් එම සන්කල්පය්.
Eg:-
@ ENIAC (electronic numerical intergraded automatical computer) - 1946 $$ පලමු සංඛ්‍යාංක පරිගනකය $$
@ EDVAC (electronic discrete variable automatic computer) - 1947-1948
@ IBM 701,702,704,705,709
පලමු යුගයේ පරිගණක වල අංග
⦁    රික්ත නල භාවිත කරයි
⦁    විශ්වාසයෙන් තොරයි
⦁    මැශින් භාශාව පමණක් භාවිත කරයි
⦁    මිලෙන් අධිකවෙයි
⦁    විශාල තාපයක් නිපදවයි
⦁    ආදාන හා ප්‍රතිදාන උපාංග සෙමින් ක්‍රියාකරයි
⦁    ප්‍රමාණයෙන් විෂාල වේ
⦁    වායුසමීකරනය කිරීම අවශ්‍යවේ
⦁    එහා මෙහා ගෙන යා නොහැක
⦁    විදුලිය විශාල වශයෙන් පරිභෝජනය කරයි
දෙවන යුගයේ පරිගණක (Second Generation)(1956-1963) Transistors
ට්‍රාන්සිස්ටර් හි පැමිණීමත් සමග Vacuum Tubes(රික්ත නල) අභාවයට යන ලදි. ට්‍රාන්සිස්ටර් ඒකක් මගින් vacuum Tubes(රික්ත නල) විශාල සංඛ්‍යාවක කාර්යයන් ඉටුකරගැනීමට හැකිවිය. එබැවින් Vacuum Tubes(රික්ත නල) වෙනුවට ට්‍රාන්සිස්ටර් ආදේෂවිය. මෙවා පලමු යුගයේ පරිගණකවලට වඩා වේගවත් විය, ලාබදායීවිය, විදුලි පරිබෝජලය සාපේකෂව අඩු විය. විස්වාසය (Reliable ) ඉහල අගයක් විය. නමුත් විෂාල ප්‍රමාණයෙන් තාපය පිටකරණ ලදි. Punch Card භාවිතා කරණ ලදි Assembly Language පරිගණක කේතනය සදහා භාවිතා කරණ ලදි. High Level Programing Language වල පලමු වැඩසටහන් බිහිවිය. (FORTRAN, COBOL). උපදෙස් (Instructions) මතකයේ ගබඩාකල පලමු පරිගණකය විය.
දෙවන යුගයේ පරිගණක වල අංග
⦁    ට්‍රාන්සිස්ටර් යොදාගනී
⦁    පළමු පරම්පරාවට සාපේක්ෂව විෂ්වාසදායී වෙයි.
⦁    පළමු පරම්පරාවට සාපේක්ෂව ප්‍රමාණයෙන් කුඩා වෙයි.
⦁    පළමු පරම්පරාවට සාපේක්ෂව අඩු විදුලි පරිබෝජනයක් ඇත
⦁    පළමු පරම්පරාවට වඩා වේගවත් වෙයි
⦁    වායුසමීකරණය කිරීමට අවෂ්‍ය වෙයි
⦁    මැෂීන් භාෂාව හා එසෙම්බ්ලි භාශාව භාවිත කරයි.
තුන්වන යුගයේ පරිගණක (Third Generation)(1964-1971) Integrated Circuits
ට්‍රාන්සිස්ටර් කිහිපයකින් සැදු පරිපතයක් කුඩා සිලිකන් චිපයක් මත ඇදගැනිමෙන් අනුකලිත පරිපථ/Integrated Circuits (IC) බිහිවිය. මෙසේ ඒක  සිලිකන් චිපයක් මත ට්‍රාස්ටර් දහස් ගනනක් නිර්මාණය කිරීමට හැකිවිය. ඒමනිසා ට්‍රාන්සිස්ටර් ඉවත්වි IC කරලියට පැමිනෙන ලදි. මෙමගින් පරිගණකය වඩා වෙගවත් විය. Punch Card වෙනුවට යතුරුපුවරුව (Keyboard) හා මූසිකය (Mouse) පැමිනෙනලදි. පරිගණකය ක්‍රියා කරවීම සදහා ‍මෙහෙයුම් පද්ධති(Operating Systems) බිහිවිය. මෙමගින් විවිධ වර්ගයේ මෘදුකාංග පරිගනකය තුල ධාවනය (Run) කරගැනීමේ හැකියාව ලැබුනි. ඉතා කුඩා වූ අතර ලාභදායී විය.
තුන්වන යුගයේ පරිගණකවල අංග
⦁    අනුකලිත පරිපථ (IC) යොදාගන්නා ලදි.
⦁    වඩා විශ්වාසදායී විය.
⦁    ප්‍රමාණයෙන් කුඩාවිය.
⦁    අඩු තාප ප්‍රමාණයක් නිපදවයි.
⦁    වේගවත් වේ.
⦁    අඩු නඩත්තුවක් අවශ්‍ය විය.
⦁    මිලෙන් අධික විය.
⦁    වායුසමීකරණ අවශ්‍යවිය.
⦁    High level පරිගණක භාශා මගින් කේතනය කරහැකිවිය.
හතරවන යුගයේ පරිගණක (4th Generation)(1971-Present) Microprocessor
IC කල්යත්ම ඉතා කුඩා වන්නට විය LSIC (Large Scale Integrated Circuits) හා VLSIC (Very Large Scale Integrated Circuits බිහි විය. මෙමගින් පරිගණකය වඩවඩා කුඩාවූ අතර එහි වේගය වැඩිවිය. අත්ල මත තබා පරිහරණය කිරීමට තරමි කුඩාවිය. මේ සමගම GUI (Graphical User Interface) බිහිවිය. ඒනම් පරිගණකයෙන් කාර්යයක් කරගැනීම සදහා විදාන Type කිරීම වෙනුවට කුඩා පින්තුර මත මවුසය මගින් ක්ලික් කිරීමෙන් කාර්යය කරගැනී මේ හැකියාව ලැබින.
පස්වන යුගයේ පරිගණක 5th Generation(Present - Beyond ) Artificial Intelligence
මෙය AI (Artificial Intelligence ) කෘතිම බුද්ධිය මත පදනම්වී ඇත සමහර මෘදුකාංගවල දැනට සුළුවශයෙන් යොදා ගැනෙයි. ඒවා නමි හඩ හදුනාගැනිම (Voice Recognition),අකුරු හදුනාගැනීම (Character Recognition ), අකුරු කියවීමට (Text To Speech), අත්අකුරු හදුනාගැනීම සදහා (Hand writing Recognition Systems) වේ.
පරිගණක ඉතිහාසය
ඈත අතීතයේදී මිනිසා ගණනයන් කිරීම සඳහා අතහි හා පාදයෙහි අගිලි යොදාගන්නා ලදි නමුත් කල්යාමත් සමගම සංඛ්‍යාවලට සංකේත ආදේශ කිරීමත් සමග තමන්ට වඩාපුළුල් පරාසයක වැඩකිරීමේ හැකියාවක් ඇතිබව තේරැම්ගන්නා ලදි. ඒමනිසා සංඛ්‍යා හා ඉලක්කම් ලෝකයට බිහිවිය. මෙවායින් හින්දු අරාබි ඉ‍ලක්කම් හා රෝම ඉලක්කම් අදවනවිටද භාවිතයේ ඇත. අංක ක්‍රමයත් සමග මිනිසා විශාල පරිමාණයේ ගණිත කර්ම (Mathematical Operations) කිරීම ආරමභ කරණලදි. ඒ වානම් එකතුකිරීම, අඩුකිරීම, බෙදීම, ගුණකිරීම ලෙසවේ. මෙම ගණිත කර්ම දියුණුවත්ම මිනිසා මේවා පහසුකර ගැනීම සදහා විවිධ උපකරණ නිර්මාණයට උනන්දුවිය. මෙලෙස අවුරැදු 5000 පමණ ඈත අතීතයේ දී ඇබකසය (ABACUS) නමි උපකරණය බිහිවිය. මෙහි Beads නමින් හදුන්වන කුඩා කොටස් සිරස් කූරු මත ඇති අතර යම් ක්‍රමවේදයක් අනුගමණය කරමින් ඉතා ඉක්මනින් ගණනය කිරීම් කරගත හැක. මෙ මගින් එකතුකිරීම, අඩුකිරීම, බෙදීම, ගුණකිරීම කිරීමට සමත්විය.
1600-1900 දක්වා.
1642 දී Blaise Pascal විසින් Adding Machine නැමැති උපකරණය නිපදවාගන්නා ලදි. මෙය ලොව පළමුවන යාන්ත්‍රීක ගණික කර්ම කරන උපකරණය වෙයි. මෙහිදී පැස්කල් රෝද වැනි උපාංග භාවිතා කරමින් ගණනය කිරීම් කර ඇත. 1674 Gottfried Wilhelm Von Leibnitz විසින් Pascal ගේ මෙම උපකරණය වැඩිදියුණු කර ඇත. මෙම වැඩිදියුණු කිරීමත් සමගම බෙදීම, ගුණකිරීම වඩා පහසුවෙන් කරගත හැකි විය. කාර්මීකරණ වීමත් සමග Joseph Jacquard නම් ප්‍රංශ ජාතික විද්‍යාඥයා Punch Card System මගින් ක්‍රියාකරණු ලබන රෙදිවියන යන්ත්‍රයක් නිර්මාණය කරණ ලදි. මෙහි Punch Card වෙනස් කිරීම මගින් රෙදි විවීමේ රටාව වෙනස් කිරීමේ හැකියාවක් තිබුනි. මෙම Punch Card මත සිදුරු තිබූ අතර ඒවා වෙනස් කිරීම මගින් රටාව වෙනස් කරගැනීමට හැකි විය. මෙය Jacquard loom (ජැකාර්ඩ් අළුව) ලෙස නම් කරණ ලදි මෙම පන්ච් කාර්ඩ් සංකල්පය ඉංග්‍රීසි ගණිතඥයකුවන Charles Babbage ට අසන්නට ලැබුනි. ඔහු එම සංකල්පය භාවිත කර Analytical Engine නම් උපකරණය නිර්මාණය කිරීම පටන්ගන්නා ලදි. නමුත් එම වකවානුව තුල තාක්ෂණය පහල මට්ටමකට පිහිටි බැවින් මෙම උපකරණය නිමාකිරීමට ඔහුට නොහැකි විය. මෙම උපකරණයට ගණිතකර්ම කිරීම ඒවා මතකයේ තැන්පත් කර තබාගැනීම හා තාර්කිකව සැසඳීම කිරීමේ හැකියාව තිබිනි. මෙහුගේ මෙම සංකල්පය පරිගණකයේ දියුණුවට ඉවහල් වීම නිසා මොහු පරිගණකයේ පියා ලෙස හදුන්වයි.
1900-1945
Harvard University හි Howard Aiken නම් පුද්ගලයා විසින් 1937දී Babbage ගේ උපකරණය නිපදවීමට කාලය එලඹ ඇති බව තීරණය කරණ ලදි. Harvard විශ්ව විද්‍යාලයේ තම සගයන් සමග හා IBM සමාගමේ සහය ඇතිව Automatic Sequence Control Calculator යන උපකරණය 1944 දී නිපදවන ලදි මෙය MARK I ලෙස නම් කෙරිනි. MARK I හට මූලික ගණිත කර්ම 4 සිදුකිරීමේ හැකියාව තිබිනි. මෙහි පාළනය සදහා යතුරු තිබුණු අතර යතුරු පුවරු වකට සමිබන්ධ කිරීම මගින් Punch Card මත පිලිතුරු සටහන් කරණ ලදි. මෙහි විද්‍යුත් යාන්ත්‍රික රිලේස් ((Electro Mechanical Relays) 3000 ක් පමණ පැවති අතර ටොන් 50 ක් පමණ බර විය. අවු:15 ක් පමණ මෙය භාවිතයේ පැවතුනි.
1946-1960
ට්‍රාන්සිස්ටර් යුගය(Transistor)
මයික්‍රෝකම්පියුටර් යුගය(Microcomputer)
සුනේත්‍රා රාජකරුණානායක
තිරංජනී සුනේත්‍රා රාජකරුණානායක(උපත 1954 පෙබරවාරි 7) සම්මානලාභී ශ්‍රී ලාංකික ලේඛිකාවකි. නවකතාකාරියක, පරිවර්තිකාවක, මාධ්‍යවේදිනියක හා තීරුලිපි රචිකාවක ලෙස දීර්ඝ කාලයක් කටයුතු කර ඇති ඇය පොත් වශයෙන් පළ කොට ඇති නිර්මාණවලට අමතර ව ශ්‍රී, රසවාහිනී, විදර්ශි, නවලිය, ඉරිදා ලංකාදීප, රාවය ඇතුළු පුවත්පත් හා සඟරා විශාල ප්‍රමාණයක් ඔස්සේ ද සිය කෘති එළිදක්වා තිබේ.
මුල් සමය
1954 පෙබරවාරි 7 වැනිදා එඩ්මන් විල්මට් රෙනෝල්ඩ් සහ ක්ලැරිස් වීඩා ඇනට් යුවළට දා ව මොරටුවේ දී උපන් තිරංජනී සුනේත්‍රා ප්‍රනාන්දු සිය ළමා විය ගත කළේ රත්නපුර සහ කෑගල්ල ප්‍රදේශවල ය. සිය පියාගේ රැකියාවේ ස්ථාන මාරුවීම් අනුව විවිධ ප්‍රදේශවල කෙටි කාලීන ව පදිංචි ව සිටි සුනේත්‍රා අධ්‍යාපනය ලද පාසැල් අතර ජා ඇල තුඩැල්ල කන්‍යාරාමය, කෑගල්ල හෙට්ටිමුල්ල බණ්ඩාරනායක විද්‍යාලය, කෑගල්ල ශාන්ත ජෝශප් බාලිකා විද්‍යාලය, අටුළුගම මායාදුන්න මහා විද්‍යාලය සහ රත්නපුර ෆර්ගසන් උසස් බාලිකා විද්‍යාලය ද වේ.
ළාබාල වියේ සිට ම සාහිත්‍යය, නාට්‍යය හා සිනමාව කෙරෙහි ඇල්මකින් යුතු ව වැඩුණු සුනේත්‍රා දහතුන් හැවිරිදි සිසුවියක ව සිටිය දී 'අපි භාවනා කරමු' නමැති පොතක් රචනා කොට සිය පාසැලේ සිසුවියන් හා බෙදාහදාගත්තා ය. ඇගේ මව කතාන්දර කියා දීමෙන් දියණියගේ පරිකල්පනය අවදි කළ ද එවක පැවති සමාජ සම්මතයන් හේතු කොට ගෙන නවකතා කියවීමට තහංචි පැනවූවා ය. එසේ වුව ද සුනේත්‍රා ඉතා ළාබාල වියෙහි දී ම ඩබ්ලියු. ඒ. සිල්වා, පියදාස සිරිසේන ආදීන්ගේ කෘති කියවා රසවිඳීමට අවස්ථාව උදා කරගත්තා ය.
ලේඛන කලාව
මුල් කාලයේ පටන් ම ශ්‍රී සහ රසවාහිනී සඟරාවන්ට කෙටිකතා හා නවකතා ආදී නිර්මාණාත්මක කෘති මෙන් ම වෙනත් විශේෂාංග ලිපි ද සැපයූ සුනේත්‍රා නිදහස් මාධ්‍යවේදිනියක වශයෙන් විවිධ මුද්‍රිත මාධ්‍යවල මෙන් ම ගුවන් විදුලියෙහි ද සේවය කළා ය. ඇය මුලින් ම ප්‍රකාශයට පත් කළ පොත වූයේ 1983 දී මෝපසාං කෙටි කතා නමින් නිකුත් වූ ගී ද මෝපසාංගේ පරිවර්තිත කෙටි කතා එකතුව යි. 1999 දී ඇය නගීබ් මහ්ෆුස්ගේ හොරා සහ බල්ලෝ නමැති නවකතාව ද සිංහලයට පරිවර්තනය කළා ය. එහෙත් ඇගේ අවධානය මුඛ්‍ය වශයෙන් යොමු ව තිබුණේ පරිවර්තනවලට වඩා ස්වතන්ත්‍ර රචනා, විශේෂයෙන් දීර්ඝ ප්‍රබන්ධ කථා කෙරෙහි ය.
ප්‍රබන්ධ කථා
1987 වසරේ හොඳ ම නවකතාව වෙනුවෙන් ප්‍රදානය කෙරෙන ඩී. ආර්. විජයවර්ධන සම්මානයෙහි අවසන් වටය සඳහා නිර්දේශිත කෘති අතරට ඇතුළත් වූ සඳුන් ගිර ගිනි ගනියි පොතක් වශයෙන් පළ වූ ඇගේ මුල් ම නවකතාව ද විය. එහි පළමු මුද්‍රණය 1989 දී නිකුත් වූ අතර මාස තුනක් තුළ එහි සියලු පිටපත් විකිණී අවසන් විය. 2000 අග භාගය වන විට එහි තුන් වන මුද්‍රණය ද නිකුත් ව තිබිණ. මේ කෘතිය ජනප්‍රිය වූවා සේ ම විචාරක අවධානයට හා ප්‍රසාදයට ද බෙහෙවින් පාත්‍ර විණි. කතුවරිය සිය ජීවිතයේ වැදගත් කාල පරිච්ඡේදයක් ගත කළ රත්නපුර ප්‍රදේශයේ ජන ජීවිතය පිළිබඳ සමීප අත්දැකීම් මෙන් ම එම ප්‍රාදේශීය බස් වහර ද නිර්මාණාත්මක ව උපයෝගී කරගනු ලැබ තිබීම මෙහි සාර්ථකත්වයට තුඩු දුන් සාධක අතර වේ. එම කෘතිය පිළිබඳ කලා විචාරක මහාචාර්ය සුචරිත ගම්ලත් සහ ප්‍රවීණ කවියකු වන පරාක්‍රම කොඩිතුවක්කු අතර හට ගත් විවාදාත්මක අදහස් හුවමාරුවක් 1990 මැයි 27 සිට 1990 සැප්තැම්බර් 30 වැනි දා දක්වා ඉරිදා දිවයින පුවත්පතෙහි පළ විය.
1999 දී පළ වූ ප්‍රේම පුරාණය ඊට ප්‍රථම ඉංග්‍රීසි බසින් පළ වූ Attaining Age කෘතියෙහි ඇතුළත් කථා වස්තු කිහිපයක් ද ප්‍රතිනිර්මාණය කරමින් රචිත නවකතාවකි. මෙය සිංහල නවකතාව ආකෘතික පක්ෂය අතින් සේ ම අන්තර්ගතය අතින් ද අලුත් ඉසවු කරා රැගෙන ගිය කෘතියක් වශයෙන් විචාරක සම්භාවනාවට පාත්‍ර විය.
ඉන් අනතුරු ව 2000 දී ප්‍රකාශයට පත් රිදී තිරංගනාවි, ප්‍රේම පුරාණයෙන් ඇරඹි ආඛ්‍යානය රීතිය ම නව තලයකට ගෙන යාමක් බඳු ය. මොරටුව ප්‍රදේශයේ උපන් ප්‍රධාන චරිතයක් වටා ගොඩනැගෙන දීර්ඝ නවකතාවක් වූ මෙය අතුරු කථා වශයෙන් ඉදිරිපත් වන නාට්‍ය හා චිත්‍රපට කතා ගණනාවකින් ද සමන්විත සංකීර්ණ ආකෘතියකට හිමිකම් කියයි. මේ කෘතිය 2000 වසරේ හොඳ ම නවකතාව උදෙසා රාජ්‍ය සම්මානයෙන් පිදුම් ලැබී ය. ඉන් පසු මුද්‍රණවල දී මේ නවකතාව හැඳින්වුණේ රිදී තිරංගනාව නමිනි. 2001 සැප්තැම්බර් මස පළ වූ ඇගේ මීළඟ නවකතාව සද්ගුණාකාරය, සඳුන් ගිර ගිනි ගනියි කෘතියෙන් කතුවරිය ප්‍රකට කළ සබරගමු කලාපයේ ජන ජීවිතය හා භාෂාව පිළිබඳ උත්සුකයන් කරා නැවත ගමන් කිරීමක් බඳු විය. රත්නපුර ප්‍රාදේශීය කට වහර බෙහෙවින් ම යොදාගනිමින් රචිත මෙය පසු ව ජනප්‍රිය ටෙලි නාට්‍යයක් බවට ද පරිවර්තනය කරනු ලැබී ය.
වේගයෙන් නොකඩවා නිර්මාණකරණයෙහි යෙදුණු ලේඛිකාවක වූ රාජකරුණානායක බොහෝ විට වසරකට එක් නවකතාවක් හෝ අන් කෘතියක් පළ කොට තිබෙන බැව් පෙනී යයි.
2009 වසරේ පළ වූ පොදු පුරුෂයා නවකතාව එහි උපයුක්ත භාෂා රීතිය, ආකෘතිය මෙන් ම වස්තු විෂය ද හේතු කොට ගෙන බොහෝ වාද විවාද හා ආන්දෝලනයන්ට තුඩු දුන් අතර එම වසරේ හොඳ ම නවකතාව වෙනුවෙන් පිදෙන රාජ්‍ය සාහිත්‍ය සම්මානය ද ශ්‍රී ලංකා ග්‍රන්ථ ප්‍රකාශකයින්ගේ සංගමය විසින් පිරිනමනු ලබන ස්වර්ණ පුස්තක සම්මානය ද හිමිකර ගත්තේ ය. ඉන් අනතුරු ව මේ නවකතාව කාමන් වික්‍රමගමගේ විසින් ඉංග්‍රීසි භාෂාවට පරිවර්තනය කරනු ලැබී ය.
2010 වසරේ පළ වූ කවි කඳුර නවකතාව ශ්‍රී ලංකාවේ මහනුවර රාජධානී යුගයේ සිට වර්තමානය දක්වා දිවෙන්නකි. ඒ ඒ අවධීන්හි සමාජ-දේශපාලන සංසිද්ධීන් හා ප්‍රවණතා සමග සමීප ව වෙළී ගමන් කරන එහි ආඛ්‍යානය විවිධ භාෂා ශෛලීන් ගණනාවක් උපයෝගී කරගනිමින් නිර්මාණය වී තිබේ. 2011 වසරේ හොඳ ම නවකතාව වෙනුවෙන් ස්වර්ණ පුස්තක සම්මානය හිමි කරගත් මේ නවකතාවට පාදක වූ වස්තු බීජය ඇසුරින් සුනේත්‍රා රාජකරුණානායක ටෙලි නාට්‍ය පිටපතක් ද රචනා කළා ය. එය ධවල කඩුල්ල නමින් නිෂ්පාදනය වී විකාශය කෙරිණ.
දර්ශනය
thumb|[[ග්‍රීක දර්ශනවාදීන්|ග්‍රීක දාර්ශනිකයෝ- වතිකානු බිත්ති සැරසිල්ලක් - ශිල්පී රපායෙල් විසිනි.]]
මිනිසා සහ සමාජයත්, ලෝකය හා විශ්වයත් පිළිබඳ සිතිවිලි ගොනුකිරී‍මෙන් දර්ශනවිෂය (Philosophy) ගොඩනැගී ඇත. මුලදී දාර්ශනික ගැටලුවක් ලෙස සැලකූ අදහසක්, ක්‍රමයෙන් ඒ පිළිබද අවබෝධය දියුණු වත්ම ස්වාධීන විෂයයක් ලෙස හදාරනු ලැබේ. එබැවින් විද්‍යාත්මක හා ආගමික කරුණුද, කලින් කල දර්ශන විෂය යටතේ හදාරා ඇත. තවද කිසියම් එක් විෂය ක්ෂේත්‍රයකට පැහැදිලිව වර්‍ග කළ නොහැකි හා ක්ෂේත්‍ර රාශියකට සබැදි ගැටලුද දර්ශනය මගින් විමසීමට ලක් කෙරේ.
සමාජය සහ දර්ශනය
මිනිස් සමාජයේ හැසිරීම මිලෙච්ඡ (තිරිසන්) ස්වරූපයේ සිට උතුම් (දේවත්වය) අතර තත්වයක වෙනස් විය හැකිය. මිනිස් සතාගේ මනුස්ස හැසිරීමට පාදකවන චින්තනයේ පදනම වනුයේ දර්ශනයයි. සමාජයේ බලපවත්වන  නිදහස, ජීවනක්‍රමය, කලාව, සෞන්දර්‍ය්‍ය රසාස්වාදය,ගෘහ නිර්මාණය ආදි සියලුම ක්ෂේත්‍රයන්ගේ දියුණුව මෙන්ම පිරිහීමද, බලපවත්වනු ලබන දර්ශනයේ පරිමාණය අනුව තීරණය වන බව දර්ශන ඉතිහාසය හැදෑරීම තුළින් මැනවින් තහවුරු වේ.